CELEX: 62009CN0392
Language: ro
Date: 2009-10-05 00:00:00
Title: Cauza C-392/09: Cerere de pronunțare a unei hotărâri preliminare introdusă de Baranya Megyei Bíróság la 5 octombrie 2009 — Uszodaépítő Kft./APEH Központi Hivatal Hatósági Főosztály

16.1.2010   
            
            
               RO
            
            
               Jurnalul Oficial al Uniunii Europene
            
            
               C 11/13
            
         Cerere de pronunțare a unei hotărâri preliminare introdusă de Baranya Megyei Bíróság la 5 octombrie 2009 — Uszodaépítő Kft./APEH Központi Hivatal Hatósági Főosztály
   (Cauza C-392/09)
   2010/C 11/23
   Limba de procedură: maghiara
   
      Instanța de trimitere
   
   Baranya Megyei Bíróság
   
      Părțile din acțiunea principală
   
   
      Reclamantă: Uszodaépítő Kft.
   
      Pârâtă: APEH Központi Hivatal Hatósági Főosztály
   
      Întrebările preliminare
   
   
               1.
            
            
               O normă a unui stat membru, care a intrat în vigoare la 1 ianuarie 2008, după nașterea dreptului de deducere, și care, în scopul deducerii TVA-ului achitat și declarat în legătură cu furnizările de produse sau prestările de servicii efectuate în anul fiscal 2007 impune modificarea conținutului facturilor și prezentarea unei declarații complementare este compatibilă cu articolele 17 și 20 din A șasea directivă (1)?
            
         
               2.
            
            
               Măsura reglementată la articolul 269 alineatul (1) din noua Lege privind TVA-ul, în temeiul căreia, în ipoteza în care sunt îndeplinite cerințele prevăzute de dispoziția menționată, drepturile și obligațiile se vor stabili și se vor aplica în conformitate cu prevederile respectivei legi, chiar dacă s-au născut înainte de intrarea în vigoare a acesteia, în termenul de prescripție, este compatibilă cu principiile generale de drept comunitar, și în special, este obiectiv justificabilă, rezonabilă, proporțională și respectă principiul securității juridice?
            
         
      (1)  A șasea directivă a Consiliului 77/388/CEE din 17 mai 1977 privind armonizarea legislațiilor statelor membre referitoare la impozitele pe cifra de afaceri — sistemul comun al taxei pe valoarea adăugată: baza unitară de evaluare (JO L 145, p. 1).